คือพอดีเราไปผ่าตัดเปิดกะโหลกมาเพราะเลือดคลั่งในสมอง หลังจากหลายเดือนผ่านมาเขานัดให้ไปเช็กอาการ แล้วก็ถามว่า : จะปิดกะโหลกเลยมั้ย เราเลยถามว่า : ถ้าไม่ปิดได้หรือไม่ เขาก็ตอบมาว่า : ไม่ต้องปิดก็ได้ เพราะเดี๋ยวกะโหลกมันก็ปิดสนิทเอง เราเลยสงสัยมากค่ะ '-' ช่วยตอบทีนะคะ
สวัสดีค่ะ หากได้ผ่าตัดเปิดกะโหลกศีรษะออก เนื่องจากการมีเลือดคั่งในสมอง เมื่อรักษาจนอาการดีแล้ว แพทย์ก็จะนัดมาผ่าตัดปิดกะโหลกศีรษะในภายหลัง โดยใช้ระยะเวลาประมาณ 1-6 เดือน หลังผ่าตัดเปิดกะโหลกครั้งแรก ซึ่งจะใช้วัสดุเทียมแทนกะโหลกศีรษะจริงทั้งนี้ การเปิดกะโหลกศีรษะเพื่อรักษาภาวะเลือดคั่งในสมองนั้น มักเปิดกระดูกกะโหลกศีรษะออกเป็นบริเวณกว้าง ซึ่งกระดูกไม่น่าสามารถเชื่อมติดกันได้เอง ดังนั้น แนะนำควรสอบถามแพทย์ที่รักษาให้แน่ใจอีกครั้งค่ะ